ddrg/super_eurlex huggingface dataset:
Euroopa Liidu Teataja L 228 , 29/08/1975 Lk 0026 - 0026

Soomekeelne eriväljaanne: Peatükk 3 Köide 6 Lk 0151

Kreekakeelne eriväljaanne: Peatükk 03 Köide 13 Lk 0134

Rootsikeelne eriväljaanne: Peatükk 3 Köide 6 Lk 0151



Komisjoni direktiiv, 25. juuli 1975, millega piiratakse kitsalehise aasnurmika (Poa pratensis L.) seemne turustamist seemnega, mis on ametlikult sertifitseeritud eliitseemne või sertifitseeritud seemnena (75/502/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi söödakultuuride seemne turustamise kohta, [1] viimati muudetud nõukogu 11. detsembri 1973. aasta direktiiviga, [2] eriti selle artikli 3 lõiget 3, ning arvestades, et: eespool nimetatud direktiiviga lubatakse kitsalehise aasnurmika (Poa pratensis L.) eliitseemne, sertifitseeritud seemne ja tarbeseemne turustamist; kõnealuse direktiivi artikli 3 lõikega 3 lubatakse komisjonil keelata söödakultuuride seemne turustamine juhul, kui see ei ole ametlikult sertifitseeritud eliitseemnena või sertifitseeritud seemnena; liikmesriigid toodavad praegu piisavalt eliitseemet ja sertifitseeritud seemet kitsalehise aasnurmika seemne nõudluse rahuldamiseks ühenduses; sellest tulenevalt on asjakohane kitsalehise aasnurmika tarbeseemne turustamist pärast praegusest tootmisest tulenevate varude ammendamist mitte enam lubada; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Liikmesriigid näevad ette, et alates 1. juulist 1976 on kitsalehise aasnurmika (Poa pratensis L.) seemne turustamine lubatud ainult juhul, kui see on ametlikult sertifitseeritud eliitseemnena või sertifitseeritud seemnena. Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1976. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 25. juuli 1975 Komisjoni nimel komisjoni liige P. J. Lardinois [1] EÜT 125, 11.7.1966, lk 2298/66. [2] EÜT L 356, 27.12.1973, lk 79. --------------------------------------------------
Euroopa Liidu Teataja L 108 , 26/04/1976 Lk 0019 - 0020

Soomekeelne eriväljaanne: Peatükk 13 Köide 4 Lk 0229

Kreekakeelne eriväljaanne: Peatükk 03 Köide 15 Lk 0044

Rootsikeelne eriväljaanne: Peatükk 13 Köide 4 Lk 0229

Hispaaniakeelne eriväljaanne: Peatükk 13 Köide 5 Lk 0003

Portugalikeelne eriväljaanne Peatükk 13 Köide 5 Lk 0003



Nõukogu direktiiv, 6. aprill 1976, millega muudetakse viiendat korda nõukogu 23. oktoobri 1962. aasta direktiivi toidus lubatud värvaineid käsitlevate liikmesriikide eeskirjade ühtlustamise kohta (76/399/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: nõukogu 23. oktoobri 1962. aasta direktiiviga toidus lubatud värvaineid käsitlevate liikmesriikide eeskirjade ühtlustamise kohta, [3] viimati muudetud direktiiviga 70/358/EMÜ, [4] sätestatakse värvainete ühine loetelu; pärast selle direktiivi vastuvõtmist on lisaainete toksikoloogilise uurimise meetodid eeskätt bioloogiliste ja keemiliste andmete hindamise ja tõlgendamise osas oluliselt edasi arenenud; värvainete kasutuse ohutuse praeguste nõuete alusel ei tohiks teatavate värvainete kasutust toidus enam lubada; vajalik keeld tuleks jõustada tingimustel, mis tagavad rahva tervise kaitse ja väldivad nii palju kui võimalik tehnoloogilist ja majanduslikku laadi häireid, ON VASTU VÕTNUD KÄESOLEVA DIREKTIIVI: Artikkel 1 1. 23. oktoobri 1962. aasta direktiivi I ja III lisa muudetakse järgmiselt. Alates 1. jaanuarist 1977 jäetakse välja järgmised värvained: E 103 Krüsoiin S, E 105 Happekollane AB, E 111 Oranž GGN, E 121 Ortseiin, ortsinool, samblavärv, E 125 Sarlakpunane GN, E 126 Erkpunane 6R, E 130 Antrakinoonsinine (keskmine sinine RS), E 152 Must 7984, E 181 Põletatud umbra. 2. Üht või enamat lõikes 1 loetletud värvainet sisaldava toidu turustamine on alates 1. jaanuarist 1978 keelatud. Artikkel 2 Liikmesriigid, kellel on luba keelata kuni 31. detsembrini 1975 artikli 1 lõikes 1 loetletud ühe või mitme värvaine kasutamine toidus, võivad seda keeldu kohaldada ka pärast kõnealust kuupäeva. Artikkel 3 Liikmesriigid võtavad käesoleva direktiivi järgimiseks vajalikud meetmed artiklis 1 kindlaksmääratud kuupäevadel ja teatavad sellest viivitamata komisjonile. Artikkel 4 Käesolev direktiiv on adresseeritud liikmesriikidele. Luxembourg, 6. aprill 1976 Nõukogu nimel eesistuja J. Hamilius [1] EÜT L 79, 5.4.1976, lk 46. [2] EÜT C 50, 4.3.1976, lk 8. [3] EÜT 115, 11.11.1962, lk 2645/62. [4] EÜT L 157, 18.7.1970, lk 36. --------------------------------------------------
Nõukogu direktiiv,

25. juuli 1977,

võõrtöötajate lastele hariduse andmise kohta

(77/486/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 49,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

21. jaanuari 1974. aasta resolutsioonis, mis käsitleb sotsiaaltegevuse programmi [3], võttis nõukogu oma eelismeetmete hulka need, mis kindlustavad töötajate liikumisvabaduse tingimuste parandamist ja on eelkõige seotud töötajate vastuvõtmise ja nende lastele hariduse andmisega;

vastuvõtva riigi hariduskeskkonda ja koolisüsteemi integreerumiseks peaksid sellised lapsed saama nendele sobivat õpetust, mis hõlmab ka vastuvõtva riigi keele õpetamist;

vastuvõtvad liikmesriigid peaksid koostöös päritoluliikmesriikidega võtma vajalikke meetmeid, et edendada eespool mainitud laste emakeele ja päritoluriigi kultuuri õpetamist, et põhimõtteliselt hõlbustada reintegreerumist päritoluliikmesriiki,

ON VASTU VÕTNUD KÄESOLEVA DIREKTIIVI:

Artikkel 1

Käesolevat direktiivi kohaldatakse laste suhtes, kes vastuvõtva riigi seaduste alusel peavad täitma koolikohustust ning kes on teise liikmesriigi kodanikust töötaja ülalpeetavad, juhul kui nende laste alaline elukoht on selle liikmesriigi territooriumil, kus kõnealune kodanik töötab või töötas.

Artikkel 2

Liikmesriigid võtavad vajalikud meetmed kooskõlas siseriiklike olude ning õigussüsteemiga, et tagada oma territooriumil tasuta õpetamine artiklis 1 märgitud lastele nende esmase vastuvõtu hõlbustamiseks, kaasa arvatud eelkõige vastuvõtva riigi ametliku keele või ametlikest keeltest ühe keele õpetamine, mida on kohandatud vastavalt selliste laste konkreetsetele vajadustele.

Liikmesriigid võtavad vajalikud meetmed kõnealuse õpetamisega tegelevate õpetajate ettevalmistamiseks ja täiendõppe korraldamiseks.

Artikkel 3

Liikmesriigid võtavad vajalikud meetmed kooskõlas siseriiklike olude ja õigussüsteemiga ning koostöös päritoluriikidega, et koos tavaõpetusega edendada artiklis 1 märgitud lastele emakeele ja päritoluriigi kultuuri õpetamist.

Artikkel 4

Liikmesriigid võtavad käesoleva direktiivi täitmiseks vajalikud meetmed nelja aasta jooksul alates direktiivi teatavakstegemisest ning informeerivad sellest viivitamata komisjoni.

Liikmesriigid teatavad komisjonile ka kõikidest õigus-, haldus- ja muudest normidest, mis nad käesoleva direktiivi reguleerimisalas vastu võtavad.

Artikkel 5

Liikmesriigid edastavad komisjonile viie aasta jooksul alates käesoleva direktiivi teatavakstegemisest ning edaspidi korrapäraselt komisjoni taotluse peale kogu asjakohase info, mis komisjonil on vaja, et esitada nõukogule aruanne käesoleva direktiivi kohaldamise kohta.

Artikkel 6

Käesolev direktiiv on adresseeritud liikmesriikidele.

Brüssel, 25. juuli 1977

Nõukogu nimel

eesistuja

H. Simonet

[1] EÜT C 280, 8.12.1975, lk 48.

[2] EÜT C 45, 27.2.1976, lk 6.

[3] EÜT C 13, 12.2.1974, lk 1.

--------------------------------------------------
Nõukogu direktiiv,

19. juuni 1978,

millega muudetakse esimest korda direktiivi 76/118/EMÜ teatavate inimtoiduks ettenähtud osaliselt või täielikult veetustatud piimakonservidega seotud liikmesriikide õigusaktide ühtlustamise kohta

(78/630/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 43 ja 100,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

nõukogu 18. detsembri 1975. aasta direktiivi 76/118/EMÜ (teatavate inimtoiduks ettenähtud osaliselt või täielikult veetustatud piimakonservidega seotud liikmesriikide õigusaktide ühtlustamise kohta) [3] artikli 3 lõikes 1 sätestatakse, et ainult direktiivi lisas nimetatud ja määratletud nimetusi võib kasutada seal määratletud toodete tähistamiseks; sama lisa lõike 1 punktis c viidatakse nimetusele "väherasvane magustamata kondenspiim" ja määratletakse see; selle sätte kohaselt ainuke piimatoode, mida võib müüa jaekaubanduses selle nimetuse all, on osaliselt veetustatud piim, mis sisaldab massist 4–4,5 % rasva ja vähemalt 24 % piimakuivainet;

võttes arvesse ostjate raskusi asjast arusaamisel, sätestatakse direktiivi 76/118/EMÜ artikli 3 lõikes 2 teatavad nimetused, mille kasutamise asjaomased liikmesriigid võivad reserveerida oma territooriumile;

samalaadseid raskusi on täheldatud teatavates liikmesriikides seoses väherasvase magustamata kondenspiimaga, mida võib müüa jaekaubanduses; seetõttu on vaja direktiivi 76/118/EMÜ artikli 3 lõikes 2 sätestatud eespool osutatud nimetuse all jaekaubanduses müüdavate toodetega seotud võimalust laiendada ka nendele riikidele,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/118/EMÜ artikli 3 lõikele 2 lisatakse järgmine:

"d) "Geëvaporeerde halfvolle melk" Belgias ja Madalmaades ning "lait demi-écrémé concentré" ja "lait demi-écrémé concentré non sucré" Belgias, Prantsusmaal ja Luksemburgis tähendab jaemüügi korral lisa lõike 1 punktis c määratletud toodet."

Artikkel 2

Käesolev direktiiv on adresseeritud liikmesriikidele.

Luksemburg, 19. juuni 1978

Nõukogu nimel

eesistuja

P. Dalsager

[1] EÜT C 183, 1.8.1977, lk 59.

[2] EÜT C 84, 8.4.1978, lk 3.

[3] EÜT L 24, 30.1.1976, lk 49.

--------------------------------------------------
Euroopa Liidu Teataja L 194 , 19/07/1978 Lk 0016 - 0016

Soomekeelne eriväljaanne: Peatükk 9 Köide 1 Lk 0071

Kreekakeelne eriväljaanne: Peatükk 09 Köide 1 Lk 0096

Rootsikeelne eriväljaanne: Peatükk 9 Köide 1 Lk 0071

Hispaaniakeelne eriväljaanne: Peatükk 09 Köide 1 Lk 0102

Portugalikeelne eriväljaanne Peatükk 09 Köide 1 Lk 0102



Üheksas nõukogu direktiiv, 26. juuni 1978, kumuleeruvaid käibemakse käsitlevate liikmesriikide õigusnormide ühtlustamise kohta (78/583/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 99 ja 100, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: 17. mail 1977 vastuvõetud kuuenda nõukogu direktiivi 77/388/EMÜ (kumuleeruvate käibemaksudega seotud liikmesriikide õigusnormide ühtlustamise kohta — ühine käibemaksusüsteem: ühtne maksubaas) [3] artikliga 1 nähakse ette, et selle direktiivi sätteid rakendatakse liikmesriikides hiljemalt 1. jaanuaril 1978; direktiiv 77/388/EMÜ sisaldab ühiseid sätteid kõikide käibemaksuga hõlmatud valdkondade kohta; paljudel juhtudel on liikmesriikide ülesanne kindlaks määrata nende sätete kehtivuse tingimused; kuna direktiivi 77/388/EMÜ kohaldamisala on nii lai, et see hõlmab väga suurt hulka siseriiklikke õigusnorme, ei ole mitu liikmesriiki suutnud teha direktiivi 77/388/EMÜ täitmiseks vajalikke kohandusi õigeks ajaks; seega ei ole need liikmesriigid suutnud lõpule viia oma käibemaksualaste õigusnormide kohandamiseks vajalikku seadusandlikku menetlust ettenähtud tähtaja jooksul; asjaomased liikmesriigid on palunud direktiivi 77/388/EMÜ jõustamiseks lisaaega; seejuures piisaks kuni 12kuulisest lisaajast, ON VASTU VÕTNUD KÄESOLEVA DIREKTIIVI: Artikkel 1 Erandina direktiivi 77/388/EMÜ artiklist 1 lubatakse Iirimaal, Itaalial, Luksemburgil, Madalmaadel, Prantsusmaal, Saksamaal ja Taanil käesolevaga rakendada nimetatud direktiivi hiljemalt 1. jaanuaril 1979. Artikkel 2 Käesolev direktiiv on adresseeritud Iirimaale, Itaaliale, Luksemburgile, Madalmaadele, Prantsusmaale, Saksamaale ja Taanile. Luxembourg, 26. juuni 1978 Nõukogu nimel eesistuja K. B. Andersen [1] EÜT C 163, 10.7.1978, lk 68. [2] Arvamus on esitatud 20/21. juunil 1978 (Euroopa Ühenduste Teatajas seni avaldamata). [3] EÜT L 145, 13.6.1977, lk 1. --------------------------------------------------
Euroopa Liidu Teataja L 157 , 15/06/1978 Lk 0034 - 0034

Soomekeelne eriväljaanne: Peatükk 3 Köide 10 Lk 0004

Kreekakeelne eriväljaanne: Peatükk 03 Köide 21 Lk 0150

Rootsikeelne eriväljaanne: Peatükk 3 Köide 10 Lk 0004

Hispaaniakeelne eriväljaanne: Peatükk 03 Köide 14 Lk 0118

Portugalikeelne eriväljaanne Peatükk 03 Köide 14 Lk 0118



Komisjoni direktiiv, 24. mai 1978, millega muudetakse direktiivi 74/268/EMÜ, milles sätestatakse eritingimused tuulekaera esinemise suhtes söödakultuuride seemnes ja teraviljaseemnes (78/511/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 78/55/EMÜ, [2] eriti selle artiklit 11, ning arvestades, et: eespool nimetatud direktiiv sätestas piirnormid tuulekaera (Avena fatua) esinemise suhtes söödakultuuride seemnes ja teraviljaseemnes; kõnealused piirnormid tundusid teatavaid nõudeid arvestades liiga kõrged; seepärast sätestati komisjoni 2. mai 1974. aasta direktiiviga 74/268/EMÜ [3] eritingimused, mis käsitlevad tuulekaera esinemist söödakultuuride seemnes ja teraviljaseemnes; esimene komisjoni 18. aprilli 1978. aasta direktiiv 78/386/EMÜ, millega muudetakse söödakultuuride seemne turustamist käsitleva direktiivi 66/401/EMÜ [4] lisasid, sätestas ühenduse tasandil uued tingimused tuulekaera esinemise suhtes söödakultuuride seemnes ja teraviljaseemnes; nimetatud muudatuste tõttu ei ole direktiivis 74/268/EMÜ sisalduvad eritingimused enam vajalikud; seega tuleks need eritingimused söödakultuuride seemne osas kehtetuks tunnistada; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga tunnistatakse direktiivi 74/268/EMÜ artikkel 1 kehtetuks. Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1980. Liikmesriigid teatavad sellest viivitamata komisjonile, mis teavitab sellest teisi liikmesriike. Artikkel 3 Käesolev direktiiv on adresseeritud liikmesriikidele. Brüssel, 24. mai 1978 Komisjoni nimel asepresident Finn Gundelach [1] EÜT 125, 11.7.1966, lk 2298/66. [2] EÜT L 16, 20.1.1978, lk 23. [3] EÜT L 141, 24.5.1974, lk 19. [4] EÜT L 113, 25.4.1978, lk 1. --------------------------------------------------
Nõukogu direktiiv,

23. november 1978,

millega muudetakse direktiivi 76/135/EMÜ siseveelaevade sõidukõlblikkuse tunnistuste vastastikuse tunnustamise kohta

(78/1016/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 75,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

nõukogu 20. jaanuari 1976. aasta direktiivi 76/135/EMÜ siseveelaevade sõidukõlblikkuse tunnistuste vastastikuse tunnustamise kohta [4] artikliga 5 on ette nähtud, et nõukogu võtab komisjoni ettepaneku põhjal võimalikult kiiresti ja mitte hiljem kui 1. jaanuaril 1978 vastu ühissätted, millega kehtestatakse siseveelaevade tehnilised nõuded; küsimuse keerukuse tõttu ei ole olnud võimalik sellest tähtajast kinni pidada; seetõttu on asjakohane ette näha kõnesolevate ühissätete vastuvõtmine 1. jaanuariks 1980;

eespool nimetatud direktiivi artiklis 7 on sätestatud, et kõnealune direktiiv kehtib kuni 31. detsembrini 1978 ning vajaduse korral võidakse selle kehtivusaega pikendada kuni artiklis 5 osutatud sätete jõustumiseni; eespool öeldut silmas pidades tuleks rakendada ajapikendust,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/135/EMÜ muudetakse järgmiselt.

1. Artiklis 5 asendatakse kuupäev "1. jaanuar 1978" kuupäevaga "1. jaanuar 1980".

2. Artikkel 7 asendatakse järgmisega:

"Artikkel 7

Käesolev direktiiv kehtib kuni artiklis 5 osutatud sätete jõustumiseni."

Artikkel 2

Käesolev direktiiv on adresseeritud liikmesriikidele.

Brüssel, 23. november 1978

Nõukogu nimel

eesistuja

K. Gscheidle

[1] EÜT C 13, 17.1.1978, lk 4.

[2] EÜT C 108, 8.5.1978, lk 67.

[3] EÜT C 181, 31.7.1978, lk 29.

[4] EÜT L 21, 29.1.1976, lk 10.

--------------------------------------------------
Nõukogu direktiiv,

5. detsember 1978,

millega muudetakse direktiive 66/401/EMÜ, 66/402/EMÜ ja 69/208/EMÜ söödakultuuride seemne, teraviljaseemne ning õli- ja kiudtaimede seemne turustamise kohta

(78/1020/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 43 ja 100,

võttes arvesse komisjoni ettepanekut, [1]

võttes arvesse assamblee arvamust, [2]

võttes arvesse majandus- ja sotsiaalkomitee arvamust, [3]

ning arvestades, et:

söödakultuuride seemne, teraviljaseemne ning õli- ja kiudtaimede seemne turustamise sätetes nähakse ette, et alates 1. juulist 1977 ei või liikmesriigid enam siseriiklikult sätestada kolmandates riikides läbiviidava ametliku seemnekontrolli meetmete samaväärsust; teatavad ühenduse tasandil vastu võetud samaväärsust käsitlevad otsused jõustusid 1. juulist 1978; seetõttu tuleks samaväärsuse siseriiklikuks sätestamiseks kehtestatud aega pikendada ühe aasta võrra, hõlmamaks traditsioonilisi kaubandussuhteid, mida säilitati ajavahemikul 1. juulist 1977 kuni ühenduse otsuste jõustumiseni;

teraviljaseemne turustamise sätted lubavad seemneid, mille puhul ei ole teostatud ametlikku põldtunnustamist, teatud tingimustel ametlikult sertifitseerida kuni 31. detsembrini 1978; tuleks anda lisaaega vajalike kogemuste hankimiseks üldisema ja lõpliku lahenduse tarvis,

ON VASTU VÕTNUD KÄESOLEVA DIREKTIIVI:

Artikkel 1

Nõukogu 14. juuni 1966. aasta direktiivis 66/401/EMÜ söödakultuuride seemne turustamise kohta, [4] viimati muudetud direktiiviga 78/692/EMÜ, [5] asendatakse artikli 16 lõikes 2 kuupäev "1. juuli 1977" kuupäevaga "1. juuli 1978".

Artikkel 2

Nõukogu 14. juuni 1966. aasta direktiivis 66/402/EMÜ teraviljaseemne turustamise kohta, [6] viimati muudetud direktiiviga 78/692/EMÜ, asendatakse artikli 2 lõike 2 punktis d kuupäev "31. detsember 1978" kuupäevaga "31. detsember 1980".

Artikkel 3

Nõukogu 30. juuni 1969. aasta direktiivis 69/208/EMÜ õli- ja kiudtaimede seemne turustamise kohta, [7] viimati muudetud direktiiviga 78/388/EMÜ, [8] asendatakse artikli 15 lõikes 2 kuupäev "1. juuli 1977" kuupäevaga "1. juuli 1978".

Artikkel 4

Liikmesriigid jõustavad artiklite 1 ja 3 järgimiseks vajalikud õigusnormid:

- 1. juulil 1977,

- artikli 2 järgimiseks vajalikud õigusnormid hiljemalt 31. detsembril 1978.

Artikkel 5

Käesolev direktiiv on adresseeritud liikmesriikidele.

Brüssel, 5. detsember 1978

Nõukogu nimel

eesistuja

M. Lahnstein

[1] EÜT C 174, 21.7.1978, lk 8.

[2] EÜT C 239, 9.10.1978, lk 54.

[3] Arvamus esitati 12. ja 13. juulil 1978 (Euroopa Ühenduste Teatajas seni avaldamata).

[4] EÜT 125, 11.7.1966, lk 2298/66.

[5] EÜT L 236, 26.8.1978, lk 13.

[6] EÜT 125, 11.7.1966, lk 2309/66.

[7] EÜT L 169, 10.7.1969, lk 3.

[8] EÜT L 113, 25.4.1978, lk 20.

--------------------------------------------------
Official Journal L 062 , 13/03/1979 P. 0005 - 0005

Finnish special edition: Chapter 3 Volume 10 P. 0199

Greek special edition: Chapter 03 Volume 24 P. 0257

Swedish special edition: Chapter 3 Volume 10 P. 0199

Spanish special edition: Chapter 03 Volume 16 P. 0048

Portuguese special edition Chapter 03 Volume 16 P. 0048



NÕUKOGU DIREKTIIV, 5. märts 1979, millega muudetakse nõukogu direktiivi 77/504/EMÜ tõupuhaste aretusveiste kohta (79/268/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut,1 võttes arvesse Euroopa Parlamendi arvamust,2 võttes arvesse majandus- ja sotsiaalkomitee arvamust3 ning arvestades, et: nõukogu 25. juuli 1977. aasta direktiivis 77/504/EMÜ (tõupuhaste aretusveiste kohta)4 sätestati tingimused ühendusesisese kaubanduse järkjärguliseks liberaliseerimiseks selles valdkonnas; kuni asjakohaste ühenduse eeskirjade rakendamiseni on kooskõlas mainitud direktiivi artikliga 7 vastu võetud üldpõhimõte, et mitteliikmesriigist saabuva impordi suhtes ei tohiks kehtida soodsamad tingimused kui ühendusesiseses kaubanduses; liikmesriikide vahelist kaubandust käsitlevad eeskirjad ei ole veel täielikult kehtestatud, eelkõige seoses tõuraamatusse kandmise kriteeriumidega; neid ei kehtestata sel viisil, kuni teatava hulga rakendusmeetmete, eriti eespool osutatud direktiivi artikliga 6 ette nähtud meetmete vastuvõtmiseni; seepärast tuleb sätestada selle direktiivi artikli 7 kohaldamine pärast ühendusesisese korra sisseseadmist, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/504/EMÜ artikkel 9 asendatakse järgmisega: "Artikkel 9 Liikmesriigid jõustavad õigusnormid, mis on vajalikud: a) käesoleva direktiivi, välja arvatud selle artikli 7 täitmiseks hiljemalt 1. jaanuariks 1979; b) artikli 7 järgimiseks seoses iga selles käsitletud punktiga samadel kuupäevadel, kui need vastavad ühendusesisese kaubanduse suhtes kohaldatavatele vastavatele sätetele ja eelkõige otsustele, mis võetakse järjest vastu vastavalt artiklile 6. Nad teatavad sellest viivitamata komisjonile." Artikkel 2 Käesolev direktiiv on adresseeritud liikmesriikidele. Brüssel, 5. märts 1979 Nõukogu nimel eesistuja P. MEHAIGNERIE 1 EÜT C 9, 11.1.1979, lk 4. 2 16. veebruaril 1979 esitatud arvamus (Euroopa Ühenduste Teatajas seni avaldamata). 3 21. ja 22. veebruaril 1979 esitatud arvamus (Euroopa Ühenduste Teatajas seni avaldamata). 4 EÜT L 206, 12.8.1977, lk 8.
Euroopa Liidu Teataja L 192 , 31/07/1979 Lk 0035 - 0035

Kreekakeelne eriväljaanne: Peatükk 13 Köide 8 Lk 0179

Hispaaniakeelne eriväljaanne: Peatükk 15 Köide 2 Lk 0145

Portugalikeelne eriväljaanne Peatükk 15 Köide 2 Lk 0145

Soomekeelne eriväljaanne: Peatükk 13 Köide 10 Lk 0040

Rootsikeelne eriväljaanne: Peatükk 13 Köide 10 Lk 0040



Nõukogu direktiiv, 24. juuli 1979, millega muudetakse liikmesriikides kosmeetikatoodete kohta vastuvõetud õigusaktide ühtlustamist käsitlevat direktiivi 76/768/EMÜ (79/661/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut ning arvestades, et: nõukogu 27. juuli 1976. aasta direktiivi 76/768/EMÜ (liikmesriikides kosmeetikatoodete kohta vastuvõetud õigusaktide ühtlustamise kohta) [1] artiklis 5 nähakse ette, et kolme aasta möödumisel direktiivi teatavakstegemisest direktiivi IV lisas loetletud ainete ja värvainete kasutamine lubatakse lõplikult, keelatakse lõplikult, pikendatakse veel kolme aasta võrra IV lisas või jäetakse välja kõikidest lisadest; lahendamist vajavate probleemide keerukuse tõttu ei ole võimalik sellest tähtajast kinni pidada ja seetõttu seda tuleb seda pikendada, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/768/EMÜ muudetakse järgmiselt. 1. Artikli 5 esimeses lõigus asendatakse sõnad "Kolme aasta jooksul alates käesoleva direktiivi teatavakstegemisest" sõnadega "31. detsembrini 1980". 2. Artikli 5 teises lõigus asendatakse sõnad "Kolme aasta möödudes" sõnadega "Alates 1. jaanuarist 1981". Artikkel 2 Liikmesriigid võtavad kõik käesoleva direktiivi järgimiseks vajalikud meetmed 30. juuliks 1979. Liikmesriigid teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 24. juuli 1979 Nõukogu nimel eesistuja M. O’kennedy [1] EÜT L 262, 27.9.1976, lk 169. --------------------------------------------------